73. ΝΟΜΟΣ υπ' αριθ. 551 της 2/8 Μαρτ. 1977 (ΦΕΚ Α΄ 68) Περί συμπληρώσεως του Ν.Δ. της 17 Ιουλ./16 Αυγ. 1923 «περί σχεδίων πόλεων κλπ» και άλλων τινών διατάξεων. Άρθρ.1.-(Εις το τέλος της παρ. 1 του άρθρ.8 του Ν.Δ. της 17 Ιουλ./16 Αυγ. 1923 «περί σχεδίων πόλεων κλπ», ανωτ. αριθ. 230, προστίθεται παρ. 2). Άρθρ.2-(Μετά την παρ. 3 του άρθρ. 9 του Ν.Δ/τος της 17 Ιουλ./16 Αυγ. 1923 «περί σχεδίων πόλεων κλπ», ως τούτο τροποποιηθέν ισχύει, προστίθενται παράγραφοι υπ' αριθ. 4, 5 και 6 της ήδη παρ. 4 αυτού αριθμουμένης ως 7). Άρθρ.3.-Υπόγειοι σταθμοί αυτοκίνητων μικρού και μέσου μεγέθους ως ορίζονται κατά τας διατάξεις του II.Δ. 455/1976 «περί όρων και προϋποθέσεων ιδρύσεως και λειτουργίας σταθμών αυτοκινήτων κλπ» κατασκευασθέντες προς εξυπηρέτησιν των αναγκών του κτιρίου ένθα στεγάζονται, κατά παράβασιν των διατάξεων του Γενικού Οικοδομικού Κανονισμού, και μη αντικείμενοι εις τας διατάξεις του παρόντος, χαρακτηρίζονται ως μη κατεδαφιστέοι δι' αποφάσεως του οικείου Νομάρχου, κατά τας διατάξεις του Α.Ν. 410/1968, (κατωτ. σελ. 320,01), εφ' όσον δεν θέτουν εν κινδύνω την ασφάλειαν της κατασκευής. Εις τας περιπτώσεις ταύτας η εξάμηνος προθεσμία της παρ.4 του άρθρ. 2 του Α.Ν. 410/1968, άρχεται από της ισχύος του παρόντος. Άρθρ.4.-Κατά των αποφάσεων των Επιθεωρήσεων Δημοσίων Έργων επί αιτήσεων προς έγκρισιν παρεκκλίσεων κατά τας διατάξεις του άρθρ. 102 του Ν.Δ. 8/1973 «περί Γενικού Οικοδομικού Κανονισμού» δύναται να ασκηθή ένστασις τόσον υπό του αιτούντος την παρέκκλισιν όσον και υπό του Προϊσταμένου της Διευθύνσεως Πολεοδομικών Εφαρμογών της Υπηρεσίας Οικισμού εις ον κοινοποιείται υποχρεωτικώς η σχετική απόφασις. Η ένστασις ασκείται εντός ανατρεπτικής προθεσμίας 30 ημερών από της κοινοποιήσεως της αποφάσεως εις τον ασκούντα ταύτην, απευθυνομένη δε εις τον Υπουργόν Δημοσίων Έργων κατατίθεται εις την Υπηρεσίαν Οικισμού του Υπουργείου Δημοσίων Έργων. Η ασκηθείσα ένστασις κοινοποιείται και εις την εκδούσαν την, καθ' ης αύτη, απόφασιν Επιθεώρησιν Δημοσίων Έργων. Ο Υπουργός Δημοσίων Έργων, μετά γνώμην του Συμβουλίου Δημοσίων Έργων, αποφαίνεται επί της ενστάσεως εντός προθεσμίας τριών μηνών από της ασκήσεως της ενστάσεως. Εκ της απράκτου παρελεύσεως της προθεσμίας ταύτης τεκμαίρεται η απόρριψις της ενστάσεως. Αι προθεσμίαι προς άσκησιν της ενστάσεως και προς έκδοσιν της επί ταύτης αποφάσεως αναστέλλουν την εκτέλεσιν της σχετικής αποφάσεως της Επιθεωρήσεως. Άρθρ.5.-(Εις το τέλος του άρθρ. 73 του Ν.Δ. 8/73 «περί Γ.Ο.Κ.», προστίθεται παρ. 8). Άρθρ.6.-Επί εξάμηνον από της ισχύος του παρόντος Νόμου δια Π.Δ/των εκδιδομένων κατά την παρ. 2 του άρθρ. 9 του από 17.7/16.8.23 Ν.Δ/τος ως αύτη αντικατεστάθη υπό του άρθρ. 1 παρ. 2 του Α.Ν. 625/68 δύνανται να τροποποιούνται και συμπληρούνται αι διατάξεις του, εις εκτέλεσιν του άρθρ. 9 του Νόμ. 3275/1955 «περί απαγορεύσεως επεκτάσεως σχεδίου ρυμοτομίας λεκανοπεδίου Αθηνών και περί όρων δομήσεως εν αυτώ» εκδοθέντος από 30.8/9.9.1955 Β.Δ/τος «περί όρων δομήσεως εν Αθήναις», περιοριστικώς και μόνον δια την ρύθμισιν των υψών και την επιβολήν κανόνων αποσκοπούντων εις την αισθητικήν της πόλεως κατά μήκος της Λεωφ. Αρδηττού. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 